Unterweser kjernekraftverk

Unterweser kjernekraftverk er et nedstengt kjernekraftverk som frem til 2011 produserte elektrisk kraft i tettstedet Stadland i kommunen (landekreis) Wesermarsch, ved utløpet av elva Weser ikke langt fra byen Nordenham i Niedersachsen – i det nordvestlige Tyskland. Dette var Tysklands åttende største atomkraftverk målt etter produksjonskapasitet. Det sto for noe mindre enn 2 % av Tysklands kraftproduksjon. Anlegget eies av energiselskapet PreussenElektra GmbH (tidligere E.ON Kernkraft).

Byggestrat var i 1972, og anlegget ble satt i kommersiell drift 6. september 1979. Installert maksimal effekt er 1 410 MWe, og årsproduksjonen i 2006 var på om lag 8,9 TWh elektrisk kraft. Anlegget har én reaktor av typen trykkvannsreaktor. Anlegget ble stengt ned i 2011.

Referanser

Eksterne lenker 
 

Kjernekraftverk i Tyskland
Kraftverk i Niedersachsen
Nedlagte kjernekraftverk
Kraftverk etablert i 1979
1979 i Vest-Tyskland
Kraftverk nedlagt i 2011
2011 i Tyskland
Tidligere byggverk i Tyskland